Yu Yangyi
Yu Yangyi (hiina keeles 餘泱漪, pinyin'is Yú Yāngyī; sündinud 8. juunil 1994 Huangshi Shis) on hiina maletaja, rahvusvaheline suurmeister (2009). Yu Yangyi tuli 2004. aastal Irákleios noorte maailmameistriks U10-vanuseastmes. Suurmeistriks sai ta 15-aastaselt 2009. aastal. Ta on 2014. aasta Hiina malemeister. 2013. aastal võitis Yu Kocaelis juunioride maailmameistrivõistlused ja 2014. aastal tuli ta Ash-Shāriqahis Aasia malemeistriks. Yu võitis Hiina võistkonna koosseisus kuldmedali 2014. aastal Bakuus maleolümpial ja 2015. aastal Tsaghkadzoris võistkondlikel maailmameistrivõistlustel.